Omgeslaande boot tóé walvisFoto: NSRI ŉ Woordvoerder van die Nasionale Seereddingsinstituut (NSRI), Craig Lambinon, sê ŉ reddingspan is Dinsdagaand ontbied nadat ooggetuies gesê het hulle het ŉ omgeslaande boot gesien sowat ŉ myl van die kus. Lambinon sê die span is egter nie deur dankbare seemanne ontmoet nie maar deur die “stank” van ŉ agt meter lange walviskarkas wat onderstebo in die water gedryf het. Hy sê die walvis se maag het soos die onderkant van die ŉ boot gelyk. Lambinon sê die karkas is moontlik dieselfde een wat vroeër die week naby Robbeneiland gesien is. “Daar is ŉ moontlikheid dat die wind die karkas sal laat strand.” Hy het vissermanne gewaarsku om op hul hoede te wees vir die karkas.